EkBass/fiwiki-20250220-pages-articles huggingface dataset:
Nanny Rantamäki

Nanny Elisabeth Rantamäki, o. s. Flinkkilä (18. elokuuta 1918 Peräseinäjoki – 26. syyskuuta 2005 Kurikka) oli suomalainen opettaja ja kirjailija. Rantamäki toimi peruskoulun luokanopettajana Kurikassa. == Teoksia == Nimellä Nanny Flinkkilä: * Ihmeellinen matka : kansakoulun raittiuskirjoituskilpailujen valmistuskirjanen III-IV luokkia varten v. 1962 ; kuv. E. Jaatinen. Suomen opettajain raittiusliitto, Helsinki 1962 * Ketterästi keikkuen : koulujuhlien liikunta-ohjelmistoja. Karisto 1962 * Titterituura : terveys- ja tapakasvatukseen liittyvä lukemisto kansakoulun ala- ja keskiluokkia varten. Suomen opettajain raittiusliitto, Helsinki 1963 * Sammeli : Kansakoulun raittiuskirjoituskilpailu 20.2.1965. Valmistuskirjanen I-II luokkia varten ; kuv. Yrjö Kortelainen. Raittiuskasvatusliitto, Helsinki 1965 * Vippeli ; kuv. Eila Paavola. Karisto 1965 * Seikkailu sinisessä kylässä ; kuv. Helga Sjöstedt. Karisto 1967 Nimellä Nanny Flinkkilä-Rantamäki: * Titterituura : Terveys- ja tapakasvatukseen liittyvä satulukemisto peruskoulun I-III luokkia varten. 2. painos, Raittiuskasvatusliitto, Helsinki 1971 Nimellä Nanny Rantamäki: * Sinisen tontun salaisuus : kansakoulun raittiuskirjoituskilpailu 4.3.1967 : valmistuskirjanen I-II luokkia varten. Raittiuskasvatusliitto, Helsinki 1967 * Koppervinkin Santtu. Tammi 1975 * Marikin ärräkesä ; kuv. Hannu Taina. WSOY 1980 * Ruska-Heikin taikakopteri ; kuv. Hannu Lukkarinen. WSOY 1983 * Harakan tossut ; kuv. Outi Järvelä. Lasten keskus, Helsinki 1986 * Kanarouva Kaakerros ja muita nukkenäytelmiä ; teksti Nanny Rantamäki ; valokuvat Pentti Yli-Karjanmaa ; sävellykset Jorma Salmivuori. Lasten keskus, Helsinki 1989 * Titterituura : terveys- ja tapakasvatukseen liittyviä vaihtoehtoisia toimintavirikkeitä päiväkodeille, kerhoille ja peruskoulun I-II luokille ; asiantuntijat Martti Ruonamo, Minna Plathàn, Minna Flinkkilä ; piirrokset ja tekstaukset Rainer Louhela, Johanna Pennala. 3. uud. painos Nuorisokasvatusliitto, Helsinki 1993 * Kuin paikatut puut : lottaromaani. N. Rantamäki, Kurikka 1995, 2. painos 1999 * Satumaan säpinäkesä : 5-osainen satunäytelmäkäsikirjoitus. 1998 == Lähteet == * * Pohjalaisia nykykirjailijoita : Nanny Rantamäki Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1918 syntyneet Luokka:Vuonna 2005 kuolleet
Piemontiitti

Piemontiitti eli piedmontiitti on silikaattimineraaleihin, tarkemmin sanoen sorosilikaatteihin kuuluva mineraali. Sen nimi tulee Italian Piemonten alueesta. Se kuuluu samaan mineraaliryhmään epidootin kanssa. Kemiallinen kaava on Ca2(AlMnFe)3Si3O12(OH). == Esiintyminen == Piedmontiittia esiintyy metamorfisissa ja mangaanipitoisissa kivilajeissa sekä hydrotermisissä juonissa. Sitä on löydetty Italiasta, Ranskasta, Japanista, Australiasta, Yhdysvalloista ja Marokosta. == Lähteet == == Aiheesta muualla == * Mindat: Piemontite * Webmineral: Piemontite Mineral Data * Handbook of Mineralogy: Piemontite (pdf) Luokka:Silikaattimineraalit Luokka:Kalsiummineraalit
Antimonitrioksidi

Antimonitrioksidi (Sb2O3) on yksi antimonin oksideista. Yhdistettä käytetään estämään kankaiden ja muovien palamista, antimonin ja antimoniyhdisteiden valmistukseen sekä katalyyttinä. Yhdisteestä käytetään myös nimiä antimoniseskvioksidi, antimoni(III)oksidi ja antimonivalkoinen. == Rakenne ja ominaisuudet == Antimonitrioksidilla on kiinteässä olomuodossa kaksi alkeiskopiltaan eroavaa kidemuotoa, jotka muodostuvat Sb4O6-yksiköistä. Näistä huoneenlämpötilassa stabiilimpi on kuutiollinen muoto, joka esiintyy luonnossa senarmontiittimineraalissa. Kuutiollinen antimonitrioksidi muuntuu alkeiskopiltaan ortorombiseksi yli 570 °C:n lämpötilassa. Ortorombista antimonitrioksidia esiintyy luonnossa valentiniittimineraalissa. Kuumennettaessa yhdistettä se muuttuu väriltään kellertäväksi, mutta palautuu valkoiseksi jäähdytettäessä. Nestemäisessä ja kaasumaisessa olomuodossa antimonitrioksidi esiintyy dimeerisenä Sb4O6-molekyylinä. Antimonitrioksidi liukenee erittäin huonosti veteen. Happoihin se liukenee sen sijaan hyvin. Yhdiste on luonteeltaan amfoteerinen ja emäksiin se liukenee heksahydroksoantimonaatti- eli antimoniitti-ionina ([Sb(OH)6]3-). Kuumennettaessa antimonitrioksidia 700-1 000 °C:n lämpötilaan hapen läsnä ollessa se hapettuu antimonitetroksidiksi.Leon D. Freedman, G. O. Doak, G. Gilbert Long, Tariq Mahmood & Charles B. Lindhaal :Antimony Compounds, Kirk- Othmer Encyclopedia of Chemical Technology, John Wiley & Sons, New York, 2003. Viitattu 9.11.2013Sabina C. Grund, Kunibert Hanusch, Hans J. Breunig & Hans Uwe Wolf: Antimony and Antimony Compounds, Ullmann's Encyclopedia of Industrial Chemistry, John Wiley & Sons, New York, 2006. Viitattu 9.11.2013 Antimonitrioksidi ärsyttää hengitystietä ja ihoa. Yhdiste saattaa olla ihmiselle karsinogeeninen.. Viitattu 9.11.2013 == Valmistus ja käyttö == Antimonitrioksidia muodostuu kuumentamalla antimonia ilman hapen läsnä ollessa. Muita teollisuudessa käytettyjä yhdisteen valmistusmenetelmiä ovat antimonitrisulfidin pasutus tai antimonitrisulfidin tai antimonitrikloridin hydrolyysi veden tai vesihöyryn avulla. : 4 Sb + 3 O2 → 2 Sb2O3 :2 Sb2S3 \+ 9 O2 → 2 Sb2O3 \+ 6 SO3 Antimonitrioksidin tärkein käyttökohde on toimia paloa estävänä lisäaineena kankaissa ja muoveissa yhdessä halogeenien kanssa. Sitä lisätään muun muassa polyvinyylikloridi- polyesteri- ja polyamidimuoveihin. Muoveissa se toimii myös stabilisaattorina. Muita käyttökohteita ovat lasin kirkastaminen, emalien ja lasitteiden valmistus, antimoniyhdisteiden synteesi ja polyestereiden valmistuksessa polymeroitumisreaktion katalyyttinä toimiminen. == Lähteet == == Aiheesta muualla == *Coloria.net: Antimonivalkoinen *Kyoto Encyclopedia of Genes and Genomes (KEGG): Antimony trioxide *ChemBlink: Diantimony trioxide Luokka:Antimoniyhdisteet Luokka:Oksidit
Suomen Radiohistoriallinen Seura

Suomen Radiohistoriallinen Seura ry (SRHS ry) on 1991 perustettu suomalaiseen radiotekniikkaan ja radiotoimintaan keskittyvä seura. Seura on valtakunnallinen radiohistorian harrastajien yhteisö, joka myös kerää, tutkii ja tallentaa radiohistoriallista esineistöä ja tietoa. Seurassa keskitytään monipuolisesti sähköiseen viestintään: kiinnostusta on muun muassa radiolaitteisiin, puhelinlaitteisiin, äänentallennukseen ja sotilasradioihin. Suomen Radiohistoriallinen Seura ry on maan johtavia vapaaehtoisvoimin sähköisen viestintäteknologian vaalimiseen keskittyneitä tahoja. Seuran yhteistyökumppaneita ovat muun muassa ASA-radiomuseo Kotkassa, radio- ja puhelinmuseo Petäjävedellä sekä Kouvolan Putkiradiomuseosäätiö. == Aiheesta muualla == *Suomen Radiohistoriallinen Seura ry:n sivusto *Suomen Radiohistoriallinen Seura ry:n uusi esite, julkaistu 1/2018 Luokka:Radiotoiminta Luokka:Suomalaiset kulttuurijärjestöt
Kia (etunimi)

Kia on naisen etunimi. Sillä on nimipäivä 24. heinäkuuta suomalaisessa kalenterissa, ja se on Kristiinan lyhentymä. Kristiina on Christina-nimen suomalainen muoto, Christina puolestaan feminiininen muoto nimestä Christian, joka tarkoittaa 'kristittyä'. Suomessa nimi Kia on vuoden 2019 loppuun mennessä annettu noin 1710 henkilölle. Suurin osa heistä on syntynyt vuoden 1980 jälkeen. 2010-luvulla nimen sai 130 henkeä. Nimi Kia on annettu 1920- ja 1930-luvulla myös muutamille miehille. Tällöin nimi on voinut syntyä lyhentymällä kia-loppuisista miehennimistä (esim. Hiskia, Malakia). == Tunnettuja Kia-nimisiä henkilöitä == * Kia Asamiya, japanilainen anime- ja mangataiteilija * Kia-Emilia Hakala, suomalainen alppihiihtäjä * Kia Lehmuskoski, suomalainen tanssija * Kia Lehmusvuori, suomalainen salibandyn pelaaja * Kia Luby, australialainen näyttelijä ja laulaja * Kia Stevens, yhdysvaltalainen show-painija * Kia Voutilainen, suomalainen jalkapalloilija == Kuvitteellisia henkilöitä == * Kia, pelisarjassa Mortal Kombat ==Lähteet== Luokka:Etunimet
Taumatrooppi

Taumatrooppi on optinen lelu, joka oli suosittu 1800-luvulla. 1820-luvulla keksitty taumatrooppi on pahvilevy, jonka molemmille puolille on piirretty kuva. Kun levyä pyöritetään sen reunoihin kiinnitettyjen narujen avulla, näyttävät kuvat sulautuvan toisiinsa. Jos levy pyörii tarpeeksi nopeasti, ei ihmisen havaintokoneisto osaa erottaa kuvia toisistaan vaan yhdistää ne yhdeksi ainoaksi kuvaksi. Silmän hitauteen liittyvää ilmiötä kutsutaan jälkikuvaksi. == Lähteet == Luokka:Optiset laitteet Luokka:Optiset harhat Luokka:Animaatio
Mutoskooppi

Mutoskooppi on vuonna 1894 patentoitu liikkuvaa kuvaa esittävä laite. Mutoskoopin kehittivät Yhdysvalloissa keksijät Herman Casler ja William Kennedy Laurie Dickson. Tirkistyskaappimaisessa kotelossa oleva, erillisistä korteista tehty pläri pyörii kampea pyörittämällä maksua vastaan. Pyörivät kuvat luovat jälkikuvailmiön myötä liikkuvan kuvan vaikutelman. Mutoskooppi kilpaili elokuvateattereiden kanssa, kunnes se erikoistui rahvaanomaisempaan sisältöön, kuten eroottisiin kuvaelmiin. == Lähteet == Luokka:Elokuvateknologia Luokka:Elokuvan historia
Pläri

Pläri, eli taskuelokuva, on yksinkertainen liikkuvaa kuvaa esittävä lelu. John Barnes Linnett patentoi plärin vuonna 1868, mutta idea lienee tunnettu yleisesti jo ennen sitä. Pläriä voi pitää liikkuvan kuvan yksinkertaisimpana ilmenemismuotona. Edullisten tuotantokustannusten vuoksi plärejä on tehty valtavia määriä mitä erilaisimpiin käyttötarkoituksiin, esimerkiksi mainoksiksi. Varhaiset elävää kuvaa esittävä laitteet, esimerkiksi mutoskooppi ja Kinora, hyödyntävät plärin ideaa. == Lähteet == Luokka:Elokuvan historia Luokka:Leikkikalut
Control-Alt-Delete

Control-Alt-Delete on näppäinyhdistelmä, jolla oletuksena uudelleenkäynnistetään IBM PC-yhteensopiva tietokone. Windows- käyttöjärjestelmissä versiosta 3.0 lähtien se on liittynyt päällä olevien ohjelmien ja kirjautumisten hallintaan eikä enää käynnistä tietokonetta uudelleen. Useimmissa Linux-distroissa näppäinyhdistelmä uudelleenkäynnistää tietokoneen myös muilla kuin IBM PC -yhteensopivilla alustoilla. Näppäinyhdistelmä tehdään painamalla ensin Control- ja Alt-näppäimet, ja sen jälkeen Delete-näppäin. Näppäinyhdistelmän kehitti IBM:llä työskennellyt David Bradley ohjelmistokehittäjien apuvälineeksi, mutta se tuli tutuksi myös muille PC-käyttäjille. Vastaava näppäinyhdistelmä Amiga-tietokoneissa oli Control- Amiga-Amiga. ==Lähteet== == Aiheesta muualla == * Luokka:Tietotekniikka Luokka:Näppäimistöt
Annankulma

Annankulma on asuinalue Järvenpään kaupungissa Pietilän kaupunginosassa. Alueella ei ole julkisia palveluita, vaan se on selvästi omakotitaloaluetta. Annankulmassa on leikkipuisto, ja sieltä on lyhyt matka Haarajoen rautatieasemalle, lähikauppa Alepaan ja Mankalan kouluun. ==Lähteet== * Järvenpään 25 tilastoaluetta (kaupunginosat) (kartta, pdf, 5,7Mb, 16.9.1986, 1:10000) Luokka:Järvenpää Luokka:Suomen asuinalueet
Aira Ruishalme

Aira Liisa Ruishalme (o.s. Värilä, 26. kesäkuuta 1918 Kouvola − 30. tammikuuta 1987 Helsinki) oli suomalainen toimittaja ja televisiosarjojen käsikirjoittaja. Ruishalme toimi Suomen talvisodan ja jatkosodan aikana lääkintälottana. Sodan jälkeen hän siirtyi toimittajan uralle ja työskenteli Savon Sanomissa 1944–1947 ja Etelä-Saimaassa 1947–1948. 1950-luvulla hän oli toimittajana Kansan Kuvalehdessä ja toimitussihteerinä Suomen Punaisen Ristin lehdessä. Valtaosan työurastaan hän työskenteli kuitenkin vapaana toimittajana. kirjoitti laajasti kulttuurista, yhteiskunnasta ja tieteestä aikakauslehtiin, kuten Viuhkaan, Suomen Kuvalehteen, Käytännön Lääkäriin ja Suomen Lääkäriseura Duodecimin Terveydenhuoltolehteen. Ruishalme oli mukana tuomassa Suomen MTV:lle ohjelmamuotoa dramatisoitu dokumenttielokuva, jota hän kutsui nimellä ”fakta kertaa fiktio”. Hän sai työstään tunnustuksena valtiolta taiteilijaeläkkeen sekä vuonna 1982, itsenäisyypäivänä 6. joulukuuta, Suomen Leijonan Ritarikunnan Ansioristin Otavamedian luovuttamana. Aira Ruishalme toimi käsikirjoittajana seuraavissa sarjoissa: * Potilas X (1972) * Virtanen vastaan Järvinen (1973) * Olemisen kovat lait (1974) * Sirkka ja Sakari (1975–1976) * Sosiaalityöntekijä Virtanen (1976) * Teollisuustyöntekijä Virtanen (1977) * Oman onnensa seppä (1978) * Tasavallan ihmisiä (1983) == Lähteet == == Aiheesta muualla == * * Luokka:Suomalaiset televisiokäsikirjoittajat Luokka:Suomalaiset toimittajat Luokka:Vuonna 1918 syntyneet Luokka:Vuonna 1987 kuolleet
Lavatähti-laulukilpailu

Lavatähti-laulukilpailu on suomalainen iskelmälaulukilpailu. Kilpailua järjestää Ohjelmatoimisto ViihdeSallap Oy. Lavatähti-kilpailussa ovat menestyneet muun muassa Saija Varjus, Kari Vepsä ja Janne Tulkki.Pek­ka­ri­nen La­va­täh­ti-kil­pai­lun suo­je­li­jak­si ==Lähteet== Luokka:Suomalaiset laulukilpailut
Šahovskaja

Šahovskaja () on kaupunkimainen taajama ja Šahovskajan piirin keskus Moskovan alueen länsiosissa Venäjällä. Taajama sijaitsee Moskovasta Latvian Riikaan johtavan rautatien (rautatieasema Šahovskaja) ja samansuuntaisen valtatien (M9) varrella. Vuonna 2010 taajamassa asui 10 728 ja koko piirissä 25 372 henkeä. ==Lähteet== ==Aiheesta muualla== Luokka:Moskovan alueen kaupunkimaiset taajamat
Akasiakuhankeittäjä

Akasiakuhankeittäjä (Oriolus larvatus) on kuhankeittäjien heimoon kuuluva varpuslintu. ==Levinneisyys== Akasiakuhankeittäjää tavataan laajalla alueella Afrikan etelä- ja itäosissa. Sitä on kuvattu pääosin yleiseksi tai melko yleiseksi. Lajin kannankehitys on runsastuva, ja se on luokiteltu elinvoimaiseksi. ==Lähteet== Luokka:Kuhankeittäjät
Guineankuhankeittäjä

Guineankuhankeittäjä (Oriolus nigripennis) on kuhankeittäjien heimoon kuuluva varpuslintu. ==Levinneisyys== Guineankuhankeittäjää tavataan Afrikan länsi- ja keskiosissa. Sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Kuhankeittäjät
Huppukuhankeittäjä

Huppukuhankeittäjä (Oriolus xanthornus) on kuhankeittäjien heimoon kuuluva varpuslintu. ==Levinneisyys== Huppukuhankeittäjää tavataan laajalla alueella Etelä- ja Kaakkois-Aasiassa. Sitä on kuvattu yleiseksi, ja laji on luokiteltu elinvoimaiseksi. ==Lähteet== Luokka:Kuhankeittäjät
Borneonkuhankeittäjä

Borneonkuhankeittäjä (Oriolus hosii) on kuhankeittäjien heimoon kuuluva varpuslintu. ==Levinneisyys== Borneonkuhankeittäjää tavataan Indonesiassa ja Malesiassa. Laji on harvinainen ja huonosti tunnettu, ja se on vähenemässä elinympäristöjen tuhoutumisen takia. Se on luokiteltu silmälläpidettäväksi. ==Lähteet== Luokka:Kuhankeittäjät
Naukukuhankeittäjä

Naukukuhankeittäjä (Oriolus cruentus) on kuhankeittäjien heimoon kuuluva varpuslintu. ==Levinneisyys== Naukukuhankeittäjää tavataan Indonesiassa ja Malesiassa. Lajin ei uskota olevan vaarassa. ==Lähteet== Luokka:Kuhankeittäjät
Kastanjakuhankeittäjä

Kastanjakuhankeittäjä (Oriolus traillii) on kuhankeittäjien heimoon kuuluva varpuslintu. ==Levinneisyys== Kastanjakuhankeittäjää tavataan Aasian kaakkoisosissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kuhankeittäjät
Hopeakuhankeittäjä

Hopeakuhankeittäjä (Oriolus mellianus) on kuhankeittäjien heimoon kuuluva varpuslintu. ==Levinneisyys== Hopeakuhankeittäjää tavataan pesivänä Kiinan kaakkoisosissa ja talvehtivana Thaimaassa ja Kambodžassa. Lajin kannaksi arvioidaan 3 500–15 000 yksilöä. Se on luokiteltu erittäin uhanalaiseksi, koska sen pieni populaatio on pienenemässä elinympäristöjen tuhoutumisen takia. ==Elinympäristö== Hopeakuhankeittäjä pesii ikivihreissä metsissä 600–1 700 metrin korkeudella merenpinnasta. Talvehtimisalueilla Thaimaassa sitä esiintyy ikivihreissä metsissä 600–1 300 metrin korkeudella merenpinnasta. ==Lähteet== Luokka:Kuhankeittäjät Luokka:Uhanalaiset linnut
Raphigraphe

thumb|Raphigraphe näytteillä Mediamuseo Rupriikissa Tampereella. Raphigraphe on sokeille tarkoitettu kirjoituskone, jonka avulla sokeat voivat kirjoittaa näkeville. Laite koostuu kymmenestä jousivälitteisestä ja pistokärkisestä näppäimestä, joiden avulla voidaan kirjoittaa kohotekstiä. Raphigraphen jokainen näppäin vastaa yhtä kirjaimen osaa, joten sillä kirjoittaminen on hidasta. Pistekirjoituksen kehittäjä Louis Braille loi yhdessä ystävänsä Francois-Pierre Foucaultin kanssa ”raphigraphiaksi” kutsutun kirjoitustavan, jonka avulla sokeat voivat kirjoittaa näkeville. Kirjoitustapa hyödyntää paperiin kohopainettuja kirjaimia. Foucault kehitti vuonna 1841 kirjoitustapaa hyödyntävän raphigraphe-koneen. Raphigraphe on kreikkaa ja tarkoittaa ”neulakirjoitinta” (raphis ’neula’, graphein ’kirjoittaminen, piirtäminen’). Raphigraphe edeltää ensimmäisiä varsinaisia kirjoituskoneita yli kahdellakymmenellä vuodella. == Lähteet == == Aiheesta muualla == *Mediamuseo Rupriikki Luokka:Kirjoituskoneet Luokka:1800-luvun keksinnöt
Pathway to Glory

Pathway to Glory on RedLynxin tekemä, vuoropohjainen strategiapeli Nokia N-Gage pelipuhelimelle. Peli sijoittuu toiseen maailmansotaan Euroopassa, ja pelaaja ohjaa ryhmää jalkaväkisotilaita kenttä kerrallaan. == Arvioita == Peli sai pisteet 8.1/10 GameSpotin arvostelussa. == Pathway to Glory 2 == Pelille julkaistiin jatko-osa Pathway to Glory: Ikusa Islands ==Lähteet== == Aiheesta muualla == * * Pathway to Glory RedLynxin sivuilla Luokka:Vuoropohjaiset taktiikkapelit Luokka:N-Gage-pelit Luokka:Suomessa kehitetyt videopelit Luokka:Vuoden 2004 videopelit Luokka:RedLynx
Montrosen linna

Montrosen linna oli 1100-luvulla Montroseen Skotlantiin rakennettu linna, josta ei ole jäljellä maanpäällisiä rakenteita. William Wallace tuhosi linnan vuonna 1297. Alueella tehtiin kaivaus vuonna 1996. == Lähteet == == Aiheesta muualla == *The Royal Burgh of Montrose Luokka:Angusin linnat Luokka:Skotlannin entiset rakennukset ja rakennelmat
Iira

Iira on suomalainen naisen nimi. Iira-nimisiä on Suomessa rekisteröity 1900-luvulta lähtien alle 200. Iira on muunnelma nimestä Ira, joka on lyhennelmä kreikan nimestä Eirene. ==Lähteet== Luokka:Etunimet
Ahveniston koulu

Ahveniston koulu oli Hämeenlinnan Ahveniston kaupunginosassa, osoitteessa Turuntie 33, toiminut luokkien 7-9 yläkoulu. Koulu koostui kolmesta eri rakennuksesta. Syyslukukauden 2016 alusta lähtien Ahveniston koulu ja Nummen koulu muodostivat uuden Nummen yhtenäiskoulun. Ahveniston koulusta tuli Nummen yhtenäiskoulun Ahveniston yksikkö, jossa esimerkiksi lukuvuonna 2017-2018 järjestettiin opetusta luokka-asteille 4-9. Vanha Nummen koulu purettiin vuonna 2015, ja vuosina 2016-2018 tilalle rakennettiin uudisrakennus. Elokuussa 2018 yhtenäiskoulu aloitti koulun uudessa Nummikeskuksessa, jolloin yläkoulu luopui sisäilmaongelmista kärsineistä Ahveniston koulurakennuksista. Ahveniston koulun kentällä oli vuosina 2014-2018 Nummen väistökoulu, jossa opiskelivat Nummen koulun luokat 4-6. Nykyään osia rakennusryhmästä on poistettu käytöstä sisäilmaongelmien vuoksi. == Historia == Poltinahon koulu, myöhemmin Ahveniston koulu, rakennettiin useassa vaiheessa vuosien 1959 ja 2007 välisenä aikana. Vuosina 1959-1963 rakennettiin koulun luokkatiloja ja liikuntasali. Vuonna 1968 valmistui lisärakennus, jossa oli uusia luokkatiloja. Uudet teknisen työn tilat valmistuivat vuonna 1986. Rakennusten suunnitelmat teki Hämeenlinnan silloinen kaupunginarkkitehti Olavi Sahlberg. Koulurakennuksia kunnostettiin useassa vaiheessa. Vuosina 2003-2007 tehdyssä peruskorjauksessa muun muassa kaksi vanhaa pitkänomaista rakennusta yhdistettiin uudisrakennuksella ja rakennettiin uusi kuvataiteen luokka. Uuteen rakennukseen tuli tilat koulun kirjastolle, ruokasalin laajennukselle ja juhlasalille näyttämöineen. Vuonna 2020 rakennuksessa aloitti visuaalisten taiteiden koulu Aimo, ja myöhemmin samana vuonna sen ohelle rakennukseen tulivat Myllymäen koulun väistötilat. == Lähteet == == Aiheesta muualla == *Ahveniston koulu (facebook.com) Luokka:Hämeenlinnan peruskoulut Luokka:Ahvenisto
Hyundai Elantra

Hyundai Elantra on Hyundain vuodesta 1990 lähtien valmistama alemman keskiluokan automalli. Se tunnetaan joillain markkinoilla myös nimillä Avante tai Lantra. Nykyinen, kuudes sukupolvi esiteltiin vuonna 2015. Vuoden 2001 Euro NCAP -kolaritestistä Elantra sai tulokseksi kolme tähteä viidestä. Tiedosto:20120211 hyundai elantra 1.jpg|Hyundai Elantra J1 (1990–1995) Tiedosto:1996-1997 Hyundai Elantra sedan 2 -- 04-07-2010.jpg|Hyundai Elantra J2 (1995–2000) Tiedosto:2000-2003 Hyundai Elantra (XD) GL hatchback 01.jpg|Hyundai Elantra XD (2000–2006) Tiedosto:2007-Hyundai- Elantra-1.jpg|Hyundai Elantra HD (2006–2010) Tiedosto:2011 Hyundai Elantra GLS -- 06-02-2011 1.jpg|Hyundai Elantra MD (2010–2015) Tiedosto:2017 Hyundai Elantra (AD) Elite sedan (2017-12-09) 01.jpg|Hyundai Elantra AD (2015–) == Lähteet == == Aiheesta muualla == Elantra Luokka:C-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Lotošino

Lotošino () on kaupunkimainen taajama ja Lotošinon piirin keskus Moskovan alueen länsiosissa Venäjällä. Vuonna 2010 Lotošinon taajamassa asui 5 558 henkeä, Lotošinon kaupunkikunnassa 11 307 ja koko piirissä yhteensä 17 859 henkeä. ==Lähteet== ==Aiheesta muualla== *Taajaman avainhenkilöistä piirin sivustolla (lotoshino.org) *Piiristä (lotoshino.org) Luokka:Moskovan alueen kaupunkimaiset taajamat
The O’Reilly Factor

The O’Reilly Factor on yhdysvaltalainen ajankohtais- ja keskusteluohjelma, jota esitettiin arkipäivisin Fox News -kanavalla. Ohjelmaa juonsi konservatiivisena pidetty poliittinen kommentaattori Bill O’Reilly. Se oli maan katsotuin kaapeliuutisohjelma. Ohjelma lopetettiin huhtikuussa 2017 O’Reillyn saatua potkut. == Lähteet == Luokka:1990-luvun yhdysvaltalaiset keskusteluohjelmat Luokka:2000-vuosikymmenen yhdysvaltalaiset keskusteluohjelmat Luokka:2010-luvun yhdysvaltalaiset keskusteluohjelmat Luokka:Makasiiniohjelmat Luokka:Foxin televisio-ohjelmat
Varkaankuru

Varkaankuru on Kolarissa Yllästunturin pohjoisella rinteellä oleva teräväpohjainen laakso. Sen pohjalla virtaa puro.WSOY Iso tietosanakirja 10, s. 149, WSOY 1997 ISBN 951-0-20163-4 == Lähteet == == Aiheesta muualla == *Luontoretki Varkaankuruun Luokka:Kolarin luonto Luokka:Suomen laaksot
Merikarvia-lehti

Merikarvia-lehti on Merikarvialla Satakunnassa ilmestyvä paikallislehti. Lehti ilmestyy kerran viikossa torstaisin ja sen levikki vuonna 2013 oli 3 379. Merikarvia-lehti kuului Alma Media -konserniin vuoden 2020 maaliskuuhun saakka, jolloin se myytiin Sanomalle. Lehden nykyinen päätoimittaja on Juho Pekka Mikola, joka seurasi tehtävässään Jarkko Ambrusinia. Lehden päätoimittaja 2010-luvulla oli Kaisla-Kaarina Rostedt joulukuuhun 2014 asti, jolloin hän kuoli 60-vuotiaana. Rostedt oli myös Noormarkussa ilmestyvän Luoteisväylä-lehden päätoimittaja. Rostedt nimitettiin sekä Luoteisväylän että Merikarvia-lehden päätoimittajaksi syyskuussa 2012. Sitä ennen hän oli Luoteisväylän toimittaja siitä alkaen, kun hänen oma lehtensä Luoteis- Satakunta yhdistyi Uutismarkkuun ja sai nimekseen Luoteisväylä. Lehden sidottuja vuosikertoja on Merikarvian kirjaston kotiseutukokoelmassa. == Lähteet == == Aiheesta muualla == *Lehden verkkosivut Luokka:Merikarvia Luokka:Suomalaiset paikallislehdet
Nokia Lumia 1320

Nokia Lumia 1320 on Microsoft Mobilen valmistama älypuhelin. Sen julkisti Nokia lokakuussa 2013 Abu Dhabissa. Siinä on 6 tuuman kosketusnäyttö ja 5 megapikselin kamera. ==Mallivariaatiot== Malli RM-994 RM-995 RM-996 Maa Kansainvälinen Yhdysvallat Ei tiedossa ​Operaattorit Kansainvälinen Ei tiedossa Ei tiedossa 2G Neljätaajuuksinen GSM/EDGE (850, 900, 1 800, 1 900 MHz) 3G Kolmetaajuuksinen HSPA+ 1, 5/6, 8 (850, 900, 2 100 MHz) Neljätaajuuksinen HSPA+ 1, 4, 5/6 (850, AWS, 1 900, 2 100 MHz) Kaksitaajuuksinen HSPA+ 1, 8 (900, 2 100 MHz) 4G Kolmetaajuuksinen LTE 3, 7, 20 (1 800, 2 600, 2 800 MHz) Neljätaajuuksinen LTE 2, 4, 5, 17 (700, 850, 1 700, 1 900 MHz) Ei Suurin yhteysnopeus ylös/​alas LTE: 100/50 Mt/s DC-HSPA+: 42,2/5,76 Mt/s HSPA+: 21/5,76 Mt/s == Lähteet == *Nokia Lumia 1320 Microsoft Mobilen kotisivuilla *Lista ominaisuuksista Nokian kehittäjäsivustolla 1320 Luokka:Windows Phone -pohjaiset laitteet Luokka:Vuoden 2013 matkapuhelimet
Solnetšnogorsk

Solnetšnogorsk () on kaupunki ja Solnetšnogorskin piirin keskus Moskovan alueella, Moskovan luoteispuolella Venäjällä. Kaupungissa on rautatieasema (Podsolnetšnaja). Vuonna 2010 Solnetšnogorskin kaupungissa asui 52 944 (kaupunkikunnassa 58 409 as.) ja koko piirissä 128 580 henkeä. ==Lähteet== ==Aiheesta muualla== *Kaupunkiin keskittynyt sivusto Luokka:Moskovan alueen kaupungit
Varroapunkki

Varroapunkki (Varroa destructor) on mehiläisen ulkoloinen, joka vaurioittaa tarhamehiläisen toukkia ja aikuisia. Ensimmäisen kerran se löydettiin vuonna 1904 intianmehiläiseltä Kaakkois-Aasiassa. Se on levinnyt tarhamehiläisen mukana kaikkialla maailmaan 1960-luvulta alkaen, ja Suomessa sitä on havaittu vuodesta 1980.WSOY Iso tietosanakirja 10, s. 151, WSOY 1997 ISBN 951-0-20163-4 Varroa destructor havaittiin vuonna 2000 omaksi lajikseen erotettuna Varroa jacobsonista. Aiemmin käytettiin tästä vaarallisemmasta punkistakin nimeä V. jacobsoni.D. L. Anderson, J. W. H. Trueman, Varroa jacobsoni (Acari: Varroidae) is more than one species == Lähteet == == Aiheesta muualla == *Mehilaishoitajat.fi: Varroapunkki *Varroapunkki *UniProt, Taxonomy: Varroa destructor *Global Invasive Species Database (GISD): Varroa destructor *Centre for Agriculture and Biosciences International (CABI): Varroa destructor (Varroa mite) *Pherobase: Semiochemicals of Varroa destructor, the Honeybee mite *College of Agriculture and Life Sciences at North Carolina State University: Managing Varroa Mites in Honey Bee Colonies (pdf) Luokka:Loistaudit Luokka:Petopunkit
Varroa jacobsoni

Varroa jacobsoni on mehiläisen ulkoloinen. Aiemmin tätä tieteellistä nimeä käytettiin varroapunkista, mutta vuonna 2000 todettiin, että Varroa destructor on erillinen, tarhamehiläiselle vaarallisempi laji.D. L. Anderson, J. W. H. Trueman, Varroa jacobsoni (Acari: Varroidae) is more than one species == Lähteet == == Aiheesta muualla == *Laji.fi: Varroa jacobsoni *UniProt, Taxonomy: Varroa jacobsoni *Centre for Agriculture and Biosciences International (CABI): Varroa jacobsoni (Varroa mite) *Pherobase: Semiochemicals of Varroa jacobsoni, the Varroa mite *Varroa jacobsoni (pdf) Luokka:Loistaudit Luokka:Petopunkit
Legend

Legend voi tarkoittaa ainakin seuraavia: * Legend, 1970-luvun brittiläinen yhtye * Legend, Pocon albumi * Legend, Bobby Vintonin vuonna 2002 julkaistu kokoelma * Legend, Bob Marley & The Wailersin vuonna 1984 postuumisti julkaistu kokoelma * Legend, Saviour Machinen albumi ** Legend I ** Legend II ** Legend III:I ** Legend III:II * Legend, Two Steps from Hellin albumi * Legend, Lynyrd Skynyrdin albumi * Legend, Toton kokoelma-albumi vuodelta 1996 * Legenda (Legend), vuoden 1985 elokuva * Legend, vuoden 2015 elokuva * HTC Legend, HTC:n älypuhelin * John Legend, yhdysvaltalainen r&b-laulaja;, lauluntekijä, pianisti ja näyttelijä == Katso myös == * Legenda (täsmennyssivu)
Virheravitsemus

Virheravitsemus eli malnutritio tarkoittaa yhden tai useamman ravintoaineen puutetta tai ylimäärää ravinnossa. Virheravitsemus on siten yläkäsite, joka kattaa sekä liian pienestä energiansaannista johtuvan aliravitsemuksen ja tiettyjen ravintoaineiden puutostilat tai ravintoaineiden epätasapainoisen saannin ja liiallisesta energiansaannista johtuvan ylipainon. Virheellisesti ravitun henkilön ruokavalio ei sisällä oikeaa määrää ravintoaineita oikeissa suhteissa. Ihminen voi olla virheravittu, vaikka nauttisi tarpeeksi kaloreita, jos hänen ruokansa ei sisällä riittävästi vitamiineja, hivenaineita ja proteiinia. Virheravitsemuksen tyypeistä aliravitsemuksen yleisin oire on laihtuminen, yliravitsemuksen taas ylipaino tai lihavuus. Myös aliravittu henkilö saattaa lihoa, jos hän saa syömästään ruoasta tarpeeksi kaloreita mutta liian vähän muita ravintoaineita. Yhdistyneiden kansakuntien ravitsemuskomitean (SCN) mukaan virheravitsemus on maailman merkittävin taudinaiheuttaja. Sairaus onkin usein virheravitsemuksen syy tai seuraus. == Lähteet == == Aiheesta muualla == Luokka:Ravinto-oppi
Bagnoles-de-l’Orne-Normandie

Bagnoles-de-l’Orne-Normandie on kunta Pohjois-Ranskassa Ornen departementissa Normandian alueella. ==Historia== Kunta muodostettiin 1. tammikuuta 2016 kun kaksi kuntaa Bagnoles-de-l’Orne ja Saint-Michel-des-Andaines yhdistyivät.Arrêté création de la commune nouvelle de Bagnoles-de-l'Orne- Normandie ==Bagnoles-de-l’Ornen kylpylä ja kasino== Bagnoles-de-l’Orne on suosittu lomanviettopaikka, joka on tunnettu kylpylästään, kasinostaan sekä art deco -tyylisestä arkkitehtuuristaan. Paikkakunnan kuumia lähteitä on hyödynnetty jo keskiajalta lähtien. Bagnoles-de-l’Ornen kylpylässä on aikojen kuluessa vieraillut useita hallitsijoita, poliitikkoja ja muita merkkihenkilöitä, kuten Romanian, Montenegron ja Kreikan kuninkaallisia, Alexandre Dumas vanhempi, marsalkka Pétain, Georges Pompidou ja Jacques Chirac. Vuonna 1937 fasistinen La Cagoule -järjestö murhasi Bagnoles- de-l’Ornen kylpylässä Espanjan sisällissodassa saamiaan vammoja hoidattaneen italialaisen sosialistin Carlo Rossellin. Samassa hyökkäyksessä sai surmansa myös hänen veljensä Nello Rosselli.Stanislao G. Pugliese: ”Death in Exile: The Assassination of Carlo Rosselli” Viitattu 10.11.2013. ==Lähteet== ==Aiheesta muualla== Luokka:Ornen kunnat
Lipari

Lipari (sisiliaksi: Lipari), antiikin Lipara (, lat.) on Italiaan kuuluva saari ja samanniminen kunta Tyrrhenanmerellä. Se on Liparisaarten suurin saari ja sijaitsee noin 30 kilometriä Sisilian rannikosta pohjoiseen. Liparin pinta- ala on 37,6 km² ja asukkaita on vajaat 13 000\. Se on yksi seitsemästä Etnan ja Vesuviuksen välillä sijaitsevasta tuliperäisestä saaresta. Saaren keskus Liparin kaupunki. == Historia == pienoiskuva|vasen|Liparin rannikkoa ja laavakiveä. === Antiikki === Liparin saari on asutettu jo esihistoriallisella kaudella viimeistään noin 5000 eaa. Antiikin aikana saari tunnettiin alun perin nimellä Meligunis (), mikä oli todennäköisesti peräisin kreikkalaista siirtokuntaa edeltäneeltä ajalta. Myöhemmin saari sai nimen Lipara. Kreikkalaiset asuttivat saaren noin vuonna 580–577 eaa. Saaren polis eli kaupunkivaltio Lipara oli Knidoksesta ja Rhodokselta tulleiden doorilaisten perustama. Siirtokunta kukoisti merenkulun kannalta edullisen sijaintinsa sekä tuliperäisyyden vuoksi hedelmällisen maaperänsä ansiosta. Saarelta kaivettiin myös alunaa, mikä oli myös tuliperäisyyden ansiota. Lipara oli välillä Karthagon vallassa. Roomalaiset valtasivat sen vuonna 252/251 eaa. === Myöhempi historia === Liparin tulivuori on viimeksi purkautunut 400-luvulla. Antiikin ajan jälkeen saarta ovat pitäneet hallusaan muun muassa arabit, saraseenit sekä osmanit. Liparin merkittävimpiä nähtävyyksiä on Kaarle V:n aikainen Liparin kaupungin linnoitus Castello eli La Cittade, joka on rakennettu kaupungin antiikin aikaisen akropoliin paikalle, sekä sitä ympäröivä vanhakaupunki. 1930–1940-luvuilla Lipari toimi karkotuspaikkana, jonne Italian diktaattori Mussolini lähetti poliittisia vankeja.Life in Fascist Italy History Learning Site. Viitattu 10.11.2013. Saarella olivat arestissa muun muassa Curzio Malaparte sekä Carlo Rosselli. == Lähteet == == Aiheesta muualla == Luokka:Italian saaret Luokka:Italian tulivuoret Luokka:Messinan metropolikaupungin kunnat Luokka:Sisilian kaupungit
Blek le Rat

Blek le Rat (virallinen nimi Xavier Prou, syntynyt 1952) oli yksi Pariisin ensimmäisiä graffititaiteilijoita ja merkittävä vaikuttaja etenkin 1980- ja 1990-lukujen eurooppalaisessa katutaiteessa. Hän oli myös sapluunatekniikalla toteutettujen graffitin pioneeri. Toinen tästä tekniikasta kuuluisaksi tullut graffitaiteilija on englantilainen Banksy, joka on saanut vaikutteita Blek le Ratilta. Nimi Blek le Rat tulee italialaisesta sarjakuvakirjasta Blek le Roc. Sana "rat" (rotta) on anagrammi sanasta "art" (taide). Xavier Prou aloitti vuonna 1981 maalaamalla rottia Pariisin kaduille. Rottaa hän kuvaili tuolloin kaupungin ainoaksi vapaaksi eläimeksi, joka levittää ruttoa eteenpäin, aivan kuten katutaidekin. == Lähteet == == Aiheesta muualla == Luokka:Ranskalaiset taiteilijat Luokka:Graffititaiteilijat Luokka:Vuonna 1952 syntyneet Luokka:Elävät henkilöt
Donald William Wuerl

Donald William Wuerl (s. 12. marraskuuta 1940 Pittsburgh, Pennsylvania) on yhdysvaltalainen roomalaiskatolinen arkkipiispa ja yksi katolisen kirkon kardinaaleista. Hänet vihittiin papiksi Pittsburghin hiippakuntaan 17. joulukuuta 1966 ja nimitettiin Seattlen arkkihiippakunnan vihkipiispaksi sekä Rossmarkaeumin titulaaripiispaksi 30. marraskuuta 1985. Piispaksi konsekroinnin suoritti 6. tammikuuta 1986 paavi Johannes Paavali II, jota avustivat Agostino Casaroli ja Bernardin Gantin.Catholic-Hierarchy.org: Donald William Cardinal Wuerl Wuerl sai 11. helmikuuta 1988 nimityksen Pittsburghin piispaksi, jonka virkaan hänet asetettiin 12. helmikuuta. Hänet nimitettiin 16. toukokuuta 2006 Washingtonin arkkipiispaksi ja asetettiin uuteen virkaansa 22. kesäkuuta. Wuerl ylennettiin kardinaaliksi 20. marraskuuta 2010, jolloin hänet nimitetettiin San Pietro in Vincolin kardinaalipapiksi. Hänet asetettiin tähän virkaan 8. toukokuuta 2011. Wuerl osallistui vuoden 2013 konklaaviin. == Lähteet == Luokka:Yhdysvaltalaiset kardinaalit Luokka:Katoliset arkkipiispat Luokka:Vuonna 1940 syntyneet Luokka:Elävät henkilöt
Francesco Coccopalmerio

Francesco Coccopalmerio (s. 6. maaliskuuta 1938 San Giuliano Milanese) on italialainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Milanon arkkihiippakuntaan 28. kesäkuuta 1962 ja nimitettiin sen vihkipiispaksi sekä Coelianan titulaaripiispaksi 8. huhtikuuta 1993. Piispaksi vihkiminen seurasi 22. toukokuuta. Pääkonsekraattorina toimi Carlo Maria Martini, jota avustivat Attilio Nicora ja Giovanni Giudici.Catholic-Hierarchy.org: Francesco Cardinal Coccopalmerio 15\. helmikuuta 2007 Coccopalmerio sai nimityksen paavillisten lainsäädäntötekstien neuvoston puheenjohtajaksi ja Coelianan titulaariarkkipiispaksi. 18. helmikuuta 2012 hänet nimitettiin San Giuseppe dei Falegnamin kardinaalidiakoniksi. Hänet asetettiin virkaansa 26. huhtikuuta 2012, ja hän luopui tehtävistään 28. helmikuuta 2013. Kesäkuussa 2017 hänen sihteerinään toimineen papin asunnossa pidettiin ”huumehuuruisiksi homobileiksi” luonnehditut juhlat, jotka päättyivät Vatikaanin poliisin tekemään ratsiaan. Asunnosta tavattiin huumeita käyttäviä miehiä, jotka harrastivat keskenään seksiä. == Lähteet == Luokka:Italialaiset kardinaalit Luokka:Katoliset arkkipiispat Luokka:Vuonna 1938 syntyneet Luokka:Elävät henkilöt
Allen Henry Vigneron

Allen Henry Vigneron (s. 21. lokakuuta 1948 Mount Clemens) on yhdysvaltalainen roomalaiskatolinen arkkipiispa. Hänet vihittiin papiksi Detroitin arkkihiippakuntaan 26. heinäkuuta 1975 ja nimitettiin sen vihkipiispaksi sekä Sault Sainte Marie in Michiganin titulaaripiispaksi 12. kesäkuuta 1996. Piispaksi konsekroinnin suoritti 9. heinäkuuta Adam Joseph Maida, jota avustivat James Aloysius Hickey ja Edmund Casimir Szoka.Catholic- Hierarchy.org: Archbishop Allen Henry Vigneron 10\. tammikuuta 2003 Vigneron sai nimityksen Oaklandin koadjuuttoripiispaksi, jonka virkaan hänet asetettiin 26. helmikuuta. Hänestä tuli Oaklandin piispa 1. lokakuuta 2003. 5. tammikuuta 2009 hänet nimitettiin Detroitin arkkipiispaksi ja Cayman-saarten superioriksi. 28. tammikuuta hänet asetettiin virkaansa Detroitin arkkipiispana. == Lähteet == Luokka:Yhdysvaltalaiset katoliset arkkipiispat Luokka:Vuonna 1948 syntyneet Luokka:Elävät henkilöt
Worried Life

Worried Life on kokoelma-albumi yhdysvaltalaisen bluespianisti ja –laulaja- lauluntekijä Memphis Slimin tuotannosta. Kokoelma on vuodelta 1990 ja alkuperäisäänitteet on remasteroitu digitaalisesti. Levymerkki on ROOTS ja albumi on ilmestynyt sekä LP-levynä (RTS 113013), C-kasettina (RTS 43013) että CD-levynä (RTS 33013). Julkaisulisenssi on saatu yhtiöltä Phonoco International Ltd. LP-levyjä on valmistettu EY:n alueella ja editiosta ja jakelusta on vastannut Movieplay SA. Kannen valokuvan on toimittanut Michael Ochs ja esittelytekstin Memphis Slimin urasta on laatinut Herman van der Horst. == Kappaleet == **Sivu 1** (Kesto 28:03) # Baby Gone – 3:38 (Davis) # Cow Cow Blues – 3:49 (Davenport) # New Key to the Highway – 2:42 (Chatman) # Forty-Four Blues – 3:28 (Sykes) # Trouble in My Mind – 3:33 (Jones) # Worried Life Blues – 3:20 (Merriweather) # Don’t Want My Rooster Crowin’ After the Sun Goes Down – 2:39 (Blake) # Lonesome in My Bedroom – 4:54 (Jones) **Sivu 2** (Kesto 28:19) # In the Evening – 3:58 (Carr) # Red Haired Boogie – 4:17 (Chatman) # Blue And Disgusted – 3:36 (Chatman) # Miss Ida B. – 4:48 (Sykes) # I’d Take Her to Chicago – 1:58 (Chatman) # Harlem Bound – 3:06 (Chatman) # El Capitan – 2:55 (Chatman) # I Just Landed in Your Town – 3:41 (Chatman) == Kokoonpano == * Memphis Slim – laulu, piano * Jazz Gillum – laulu, huuliharppu * Arbee Stidham – laulu, kitara == Lähteet == * Memphis Slim LP Worried Life (ROOTS RTS 113013) 1990 Luokka:Vuoden 1990 kokoelma-albumit Luokka:Yhdysvaltalaiset bluesalbumit
Catedral de la Santísima Concepción

Catedral de la Santísima Concepción on katolinen katedraali Concepciónin kaupungissa Chilessä.http://www.iglesiadeconcepcion.cl/ == Lähteet == ==Aiheesta muualla== * Catedral de la Santísima Concepción * Catedral de la Santísima Concepción – gcatholic.com Luokka:Katedraalit Luokka:Chilen kirkot
Soukainen

Soukainen voi tarkoittaa seuraavia asioita: * Soukainen, kylä Laitilassa * Soukainen, kylä Raumalla entisen Rauman maalaiskunnan alueella
Saarenputaan silta

Saarenputaan silta tai Saarenputaan Vaskurin raittisilta Rovaniemellä on vuonna 1925 valmistunut teräsbetoninen holvisilta. Jäämerentie Rovaniemeltä Liinahamariin, myöhemmin valtatie 4, kulki sillan kautta vuoteen 1965 asti. Sillasta tuli museosilta vuonna 1982, ja se on nykyään ainoastaan kevyen liikenteen käytössä. Saarenputaan sillan ainoa aukko on 10 metriä leveä. Holvin jännemitta on 10 metriä ja sillan kokonaispituus 16 metriä. Sillalle jää hyötyleveyttä 4,8 metriä. Saarenputaan silta on ainoa Jäämerentien silta, joka säästyi tuholta toisessa maailmansodassa. Silta ja Inarin Magneettimäki ovat Jäämerentien tiehistorialliset kohteet, jotka sisältyvät Museoviraston inventoimiin valtakunnallisesti merkittäviin rakennettuihin kulttuuriympäristöihin. == Siltapaikka == Entisen Rovaniemen maalaiskunnan suurin taajama Saarenkylä sijaitsee Kemijoen saaressa, jonka erottaa mantereesta kapea Saarenpudas-niminen pudas. Betonisillan paikalla oli aikaisemmin matala puusilta, Vaskurin silta. Vaskisepän mukaan nimetty silta joutui keväisin tulvaveden valtaamaksi, ja uuden, korkeamman sillan suunnittelu aloitettiin jo vuonna 1916. Suunnittelijaksi valittiin insinööri Olli Martikainen. Sillan rakentaminen päästiin aloittamaan vasta vuonna 1924, ja se valmistui seuraavana vuonna. == Lähteet == == Aiheesta muualla == * Luokka:Suomen tieliikenteen museosillat Luokka:Holvisillat Luokka:Rovaniemen sillat Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen tieliikennesillat Luokka:Kevyen liikenteen sillat
Autobahn A5 (Sveitsi)

Autobahn A5 on moottoritie läntisessä Sveitsissä. == Reitti == A5 on osa kansallista valtatietä N5 (), joka kulkee Juravuoriston itäpuolisten suurten järvien (Neuchâtelinjärvi ja Bieljärvi) länsipuolitse, vuoriston ja järvien välistä. Moottoritie A5 alkaa moottoritieltä A1 Yverdonissa ja päättyy samalle tielle Solothurnin itäpuolella, Bernin pohjoispuolella. A5-moottoritien rakentaminen on kesken: Bieljärven länsipuoli (Le Landeron – Biel, noin 20 km) on moottoriliikennetietä ja osin maantietä. Autobahn A5 kulkee Vaud'n, Neuchâtelin, Bernin ja Solothurnin kantonien alueella. == Rakennushankkeet == Biel/Biennessä on menossa ohitustiehanke, jossa A5 rakennetaan kulkemaan kaupungin itä- ja eteläpuolitse suurelta osin tunnelissa. Itäpuolinen tunnelihanke (4,9 km) on alkanut vuonna 2007 ja päättyy suunnitelmien mukaan vuonna 2017. Eteläinen ohitustie (6,7 km) on tarkoitus toteuttaa vuosina 2019–28. Hankkeiden kustannusarvio on yhteensä 2,9 mrd CHF. == Lähteet == * === Viitteet === == Aiheesta muualla == * Luokka:Sveitsin tiet
Haarajoen museosilta

Haarajoen museosilta Joensuun Tuupovaarassa on vuonna 1926 valmistunut teräsbetoninen ulokepalkkisilta, joka on ollut museosilta vuodesta 1982 lähtien. Haarajoen ylittävän sillan paikka on ikivanha kulkuväylä. Ensimmäinen puuarkkujen varaan rakennettu silta paikalle valmistui 1820-luvun alussa, kun Huhtilampi–Kovero-tie valmistui. Suomi oli 1920-luvulla autoistumassa, ja se loi koko maassa painetta laajaan tie- ja siltarakenteiden uusimiseen. Maan hallituksen mukaan betonisiltoja tuli rakentaa ”koneellista liikennettä silmälläpitäen”. Sillan kautta kulkenut tie puusiltoineen on rakennettu 1800-luvun alussa, nykyään tie on seututie 495. Ulokepalkkisillan suunnittelija on TVH:n siltaosaston päällikkö, insinööri Harald Backman. Sillan kansi on kivetty. Haarajoen sillasta tuli museosilta uuden sillan valmistuttua vuonna 1982. Kokonaispituudeltaan 31-metrisessä sillassa on kolme aukkoa, keskiaukon jännemitta on 18 metriä, aukkomitta on 16,7 metriä. Sillan hyötyleveys on 4,9 metriä. Ulokepalkkisiltoja rakennettiin paljon 1920-luvulla, ja Tie- ja vesirakennushallitus teki niistä tyyppipiirustuksetkin. Haarajoen museosilta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosilta". == Lähteet == Luokka:Suomen tieliikenteen museosillat Luokka:Joensuun rakennukset ja rakennelmat Luokka:Palkkisillat Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen tieliikennesillat Luokka:Joensuun liikenne
Isopökkelökehrääjä

Isopökkelökehrääjä (Nyctibius grandis) on pökkelökehrääjiin kuuluva lintulaji. Sitä tavataan laajalta alueelta Keski- ja Etelä-Amerikasta. ==Koko ja ulkonäkö== Isopökkelökehrääjä on suurikokoisin kehrääjälinnuista ja voi kasvaa 48-60 cm pitkäksi. Ruumiinrakenteeltaan laji on suuripäinen ja pitkäpyrstöinen. Alalajin N. g. guatemalensis pyrstö ja siivet ovat pidemmät kuin nimialalajilla. Isopökkelökehrääjä on väritykseltään kauttaaltaan vaaleanharmaa mustin viiruin ja kuvioinnein. Vatsassa on valkoista. N. g. guatemalensis -alalaji on selästään ruskeampi kuin N. g. grandis. Linnun silmät ovat suuret ja väriltään ruskeat tai oranssit. ==Levinneisyys ja elintavat== Isopökkelökehrääjää tavataan Meksikon eteläosista Boliviaan ja Brasiliaan asti ulottuvalta alueelta. Sen elinympäristöä ovat sademetsät ja metsät tyypillisesti alankomailla, mutta sitä on tavattu aina 2 900 metrin korkeudessa kasvavista metsistä. Laji viettää päivät nukkuen puiden oksilla ja on yöaktiivinen. Se saalistaa vaanimalla puiden oksilla ja syöksyy yllättäen saaliinsa kimppuun. Isopökkelökehrääjän ravintoa ovat pääasiassa lentävät hyönteiset, mutta se voi syödä myös pieniä lepakoita. Isopökkelökehrääjän pesimäkausi on kostealla kaudella, jonka ajankohta vaihtelee Keski- ja Etelä- Amerikassa. Pesä sijaitsee korkealla puussa kolossa tai oksanhaarukassa. Pesä on risuista rakennettu litteähkö alusta. Naaras munii tyypillisesti yhden valkoisen ja tummapilkullisen munan. Sekä koiras- että naarasisopökkelökehrääjät hautovat munia ja ruokkivat poikasia. ==Lähteet== Luokka:Kehrääjälinnut
James Aloysius Hickey

James Aloysius Hickey (11. lokakuuta 1920 – 24. lokakuuta 2004) oli yhdysvaltalainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Saginaw’n hiippakuntaan 15. kesäkuuta 1946 ja nimitettiin sen vihkipiispaksi sekä Taraquan titulaaripiispaksi 18. helmikuuta 1967. Piispaksi vihkiminen seurasi 14. huhtikuuta. Pääkonsekraattorina toimi John Francis Dearden, jota avustivat Stephen Stanislaus Woznicki ja Stephen Aloysius Leven.Catholic-Hierarchy.org: James Aloysius Cardinal Hickey Hickey sai 1. maaliskuuta 1969 nimityksen Pontifical North American Collegen rehtoriksi. 5. kesäkuuta 1974 hänet nimitettiin Clevelandin piispaksi, jonka virkaan hänet asetettiin 16. heinäkuuta. Hän sai 17. kesäkuuta 1980 nimityksen Washingtonin arkkipiispaksi, ja tähän virkaan hänet asetettiin 5. elokuuta. Hickey sai ylennyksen kardinaaliksi 28. kesäkuuta 1988, jolloin hänet nimitettiin Santa Maria Madre del Redentore a Tor Bella Monacan kardinaalipapiksi. Hän jäi eläkkeelle 21. marraskuuta 2000. == Lähteet == Luokka:Yhdysvaltalaiset kardinaalit Luokka:Katoliset piispat Luokka:Vuonna 1920 syntyneet Luokka:Vuonna 2004 kuolleet
Valtionraja

Valtionraja on raja, joka määrittää valtion kansallisen alueen (maa-alueen, vesialueen ja ilmatilan) eli valtion toimivallan alueen. Yleensä valtionrajoja pyritään valvomaan. Joillakin valtioiden välisillä rajoilla, kuten Schengen- alueella, vartiointi on rajoitettua. Muut rajat ovat osittain tai täysin vartioituja ja ne voidaan ylittää laillisesti ainoastaan virallisissa rajanylityspaikoissa ja rajavyöhykettä voidaan vartioida. Joillekin rajoille, kuten kiistanalaisille alueille voidaan rakentaa puskurivyöhykkeitä tai rajaesteitä kuten raja-aitoja tai rajamuureja. == Katso myös == *Aluevesi *Rajavalvonta *Geopolitiikka *Poliittinen maantiede *Suomen Rajavartiolaitos Luokka:Rajat Luokka:Seulonnan keskeiset artikkelit
Tapinocaninus

Tapinocaninus (nimen merkitys: ”vaatimattomat kulmahampaat”)Genus: Tapinocaninus RUBIDGE, 1991 Paleofile.com (viitattu 10. 11. 2013) on sukupuuttoon kuollut permikaudella elänyt terapsidisuku. Sukuun luetaan yksi laji, Tapinocaninus pamelae. Tapinocaninus oli suurikokoinen kasvinsyöjä tai kaikkiruokainen terapsidi, joka kuului Dinocephaliaan ja heimoon Tapinocephalidae. Sen kallo on noin 50 cm pitkä, ja kokonaispituus noin 3 metriä. Sen fossiileja on löydetty Etelä-Afrikasta. A new primitive dinocephalian mammal-like reptile from the Permian of southern Africa Tapinocaninus pamelae Palaeocritti - a guide to prehistoric animals (viitattu 10. 11. 2013) †Tapinocephalia Mikko's Phylogeny Archive (viitattu 10. 11. 2013) Tapinocephalidae Kheper.net (viitattu 10. 11. 2013) ==Fylogenia== Cisneros et al., (2012):Carnivorous dinocephalian from the Middle Permian of Brazil and tetrapod dispersal in Pangaea Proceedings of the National Academy of Sciences of the United States of America vol. 109 no. 5 1584–1588 ==Lähteet== Luokka:Dinocephalia
Kun joulu on (Paula Koivuniemen albumi)

Kun joulu on on suomalaisen laulaja Paula Koivuniemen 15. marraskuuta 2013 julkaistu joululevy. Albumi sisältää kymmenen Koivuniemen itsensä valitsemaa joululaulua ja se on hänen ensimmäinen jouluaiheinen levynsä. Mukana on kaksi uutta sävellystä, Ilon hetkiä ja Yhdessä.CD:n kansivihko, s. 2 Kappaleet Toive, Tähti tähdistä kirkkain ja Enkeli ovat saaneet uudet sovitukset. Levy myi kultaa alle kahdessa viikossa.http://www.warnermusic.fi/uutiset/8780/paula-koivuniemen-uran- ensimmainen-joululevy-myi-kultaa == Kappaleet == # Aavistus (säv., san. Jukka Kuoppamäki) – 4:07 # Varpunen jouluaamuna (säv. Otto Kotilainen, san. Sakari Topelius, suom. san. Karl Adolf Hougberg) – 3:25 # Ilon hetkiä (säv. Mika Toivanen, san. Sinikka Svärd) – 3:25 # Kun joulu on (Otto Kotilainen, san. Alpo Noponen) – 3:06 # Tulkoon joulu (säv., san. Pekka Simojoki – 4:08 # Toive (säv. Mika Toivanen, san. Mika Toivanen ja Ilkka Vainio) – 3:43 # Tähti tähdistä kirkkain (säv. Kristian Jernström ja Kalervo Halonen, san. Vexi Salmi) – 4:00 # Enkeli (säv. Mika Toivanen, san. Mika Toivanen ja Ilkka Vainio) – 3:14 # Konsta Jylhän joululaulu (säv. Konsta Jylhä, san. Paul Holm) – 3:35 # Yhdessä (säv., san. Lauri Tähkä) – 3:27 Kaikki sovitukset Mika Toivanen. == Muusikot == *Mika Toivanen: flyygeli, celesta *Tuomas Wäinölä: kitarat *Anssi Nykänen: lyömäsoittimet *Aila Hettula: oboe, englannintorvi *Maija Linkola: viulu *Anna Tanskanen: viulu *Maria Itkonen: viulu *Eeva Salminen: viulu *Severi Salminen: viulu *Laura Airola: viulu *Mauri Kuokkanen: alttoviulu *Maarit Holkko: alttoviulu *Riikka Lampinen: sello *Kati Ylitalo: sello *Ramona Korjus: kontrabasso *Mestaritalon lapsikuoro ==Lähteet== ==Aiheesta muualla== *Paulakoivuniemi.fi *Warnermusiclive.fi *Warnermusic.fi Luokka:Paula Koivuniemen albumit Luokka:Suomalaiset joulualbumit Luokka:Vuoden 2013 joulualbumit Luokka:Mika Toivasen tuottamat albumit
Möykkysenjoen silta

Möykkysenjoen silta on vuonna 1926 valmistunut kiviholvisilta Ristijärvellä yhdystie 8890:n varrella. Kainuussa harvinaista tyyppiä olevasta kivisillasta tuli museosilta vuonna 1982. Sillan vierelle oli valmistunut 1980-luvulla uusi silta. Vanha silta entisöitiin vuosina 1982–1983. Sillan holviaukko on 6 metriä leveä, ja sillan kokonaispituus on 13,9 metriä. Kannen hyötyleveys on 4,5 metriä. Möykkysenjoen museosilta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosilta". == Lähteet == == Aiheesta muualla == Luokka:Suomen tieliikenteen museosillat Luokka:Holvisillat Luokka:Ristijärvi Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen tieliikennesillat Luokka:Suomen kivisillat